Es presenta al Castell d'Alaquàs el cicle de conferències "Urbanisme i participació ciutadana"
06/06/2005 13:15:00

# Es presenta al Castell d'Alaquàs el cicle de conferències "Urbanisme i participació ciutadana"

*   06/06/2005 13:15:00
*   [Imprimir](#)
*   Compartir
*    https://www.alaquas.org/documento.asp?id\_do=9617

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9617%2F0&title=Ajuntament%20d%27Alaqu%C3%A0s.%20Premsa.Es%20presenta%20al%20Castell%20d%27Alaqu%C3%A0s%20el%20cicle%20de%20confer%C3%A8ncies%20%22Urbanisme%20i%20participaci%C3%B3%20ciutadana%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9617/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9617/9617_Form_4.jpg)](https://www.alaquas.org/ficheros/documentos/2005/2/9617/9617_Form_10.jpg "<a href='https://www.alaquas.org/ficheros/documentos/2005/2/9617/9617_Form_10.jpg' target=_blank><i class='fa fa-external-link' aria-hidden='true'></i>.Es presenta al Castell d'Alaquàs el cicle de conferències \"Urbanisme i participació ciutadana\"</a>")

Experts en arquitectura i urbanisme van participar en aquest acte organitzat per l'Ajuntament d'Alaquàs i el Col·legi Territorial d'Arquitectes de València

El Castell d'Alaquàs ha estat la seu del segon cicle de la Jornada "Urbanisme i participació ciutadana", organitzada per l'Ajuntament d'Alaquàs i el Col·legi Territorial d'Arquitectes de València. L'acte es va celebrar el divendres 3 de juny i va començar amb la presentació del llibre "Participació ciutadana per a l'Urbanisme del segle XXI". Aquesta publicació, que ha comptat amb la col·laboració de l'Ajuntament d'Alaquàs, recull diverses conferències impartides en el primer cicle d'aquesta jornada celebrada a l'any 2003.

Per a la presentació d'aquesta publicació van intervindre l'Alcalde d'Alaquàs, Jorge Alarte; el Regidor de Participació Ciutadana, Juan Antonio Oñate; l'arquitecte i responsable del Pla Director del Castell d'Alaquàs, Vicent García; l'arquitecte i professor de projectes del Col·legi Teritorial d'Arquitectes de València, Luis Francisco Herrero; i el vocal de cultura d'Ícaro del Col·legi Territorial d'Arquitectes de València, Miguel Arráiz García.

A continuació va tindre lloc la taula rodona "El Plan Comunitario de Trinitat Nova" (1996-2005), presentada i moderada per Fernando Gaja, Arquitecte i professor d'Urbanisme de la ETSAV. En aquesta participaren: Carme Ribas, Arquitecte redactor del PERI de Trinitat Nova; Óscar Rebollo, Sociòleg i coordinador del procés; Isabela Velázquez i Carlos Verdaguer, arquitectes urbanistes, tècnics responsables de la dinamització de la comunitat i la incorporació dels veïns en el pla de participació; i Catalina Villanueva, Vicepresidenta de l'Associació de Veïns.

L'objectiu d'aquestes jornades és ajudar en la tasca de la informació i la formació de totes aquelles persones interessades en participar activament en el debat sobre la millora dels seus barris i sobre el futur de la seua ciutat per tal de que siguen capaces d'exercir responsablement el seu dret a "prendre part lliurement en la vida cultural de la comunitat".

L'Ajuntament d'Alaquàs continua insistint així en la línia amb la què s'ha vingut treballant en els últims anys en Alaquàs per tal d'incentivar la participació de la ciutadania a l'hora de definir els projectes que afecten a la ciutat. Aquest procés es va encetar l'any 1999 amb la celebració del Fòrum Ciutadà d'Alaquàs, en què a través de diferents jornades, es va convidar a tots els veïns i veïnes a debatre sobre diferents qüestions relacionades amb el futur d'Alaquàs. Arran de l'èxit obtingut, a l'any 2003 es va celebrar la segona convocatòria d'aquest fòrum.

Cal destacar també que l'Ajuntament d'Alaquàs està treballant actualment en el nou Pla General d'Ordenació Urbana, per al qual s'està organitzant una convocatòria del Fòrum monogràfica per a què el conjunt de la ciutadania puga conèixer-lo i presentar al·legacions i propostes.  A més, el passat mes de maig, l'Alcalde d'Alaquàs, Jorge Alarte, va mantindre una reunió amb els empresaris de la ciutat per tal d'oferir-los informació de primera mà sobre aquest procés i convidar-los a aportar les seues opinions i suggerències.

En aquest sentit, s'han organitzant també unes jornades de treball amb els i les veïnes per tal de presentar-los la remodelació integral de les avingudes de Blasco Ibáñez i d'Ausiàs March, de les quals ha sorgit una comissió de seguiment composada per veïns i comerciants d'aquesta zona, que supervisarà el desenvolupament de les obres.